Jacques Prévert

**Jacques Prévert** (født 4. februar 1900 i Neuilly-sur-Seine i Frankrike, død 11. april 1977 i Omonville-la-Petite) var en fransk poet og manusforfatter for film. Hans dikt ble og er fortsatt populære i den fransktalende verden, særlig i skolen. Hans beste filmer utgjør en del av den poetisk-realistiske bevegelse, og omfatter blant annet *[[Paradisets barn]]* (1945).

## Liv og virke
### Bakgrunn

Prévert ble født i Neuilly-sur-Seine og vokste opp i Paris. Etter å ha mottatt sitt *Certificat d'études* etter å ha fullført sin grunnleggende utdannelse, avsluttet han videre utdannelse og begynte å arbeide for en stor butikk i Paris, Le Bon Marché. Han ble innkalt til militærtjeneste i 1918 og etter den første verdenskrig ble han sendt til Midtøsten for å forsvare franske interesser der.

### Maler
Prévert deltok aktivt i den franske surrealistbevegelsen. Sammen med forfatteren Raymond Queneau og kunstneren Marcel Duchamp, var han medlem av gruppen Rue du Château. Han var også medlem av agitprop-gruppa *Groupe Octobre*.

I 1946, da Prévert var 46 år gammel, trykket en venn en samling av Préverts dikt. Diktene hadde tidligere vært trykket her og der i ulike tidsskrifter, og noen hadde aldri vært vist offentligheten før. Samlingen fikk tittelen *Paroles* og ble umiddelbart en suksess, og gjorde Prévert til en av de mest representative og innflytelsesrike franske lyrikere på midten av 1900-tallet. Mange av diktene hans er tonesatt og fremført av kjente musikere, blant annet Juliette Gréco og Yves Montand. Hans andre dikt ble samlet i *La Pluie et le beau temps* (1955), *Histoires* (1963), *Fatras* (1971) og *Choses et autres* (1973) (1973). Mange av dem beskrev livet i Paris og livet etter den andre verdenskrig.

Prévert døde Omonville-la-Petite i 1977. Han hadde da arbeidet med en animert film, *Le Roi et l'oiseau* med sin venn og samarbeidspartner Paul Grimault. Da filmen hadde premiere i 1980 ble den dedikert til Préverts minne og på premierekvelden holdt Grimault setet ved siden av seg tomt.

## Bibliografi

* *Paroles* (1946)
* *Contes pour enfants pas sages* (1947)
* *Le Petit Lion*, med fotografier av en løveunge (1947)
* *Les Bêtes*, med fotografier av dyr (1950)
* *Spectacle* (1951)
* *Grand bal du printemps*, med fotografier av Izis Bidermanas (1951)
* *Lettre des îles Baladar* (1952) 
* *Tour de chant* (1953)
* *La pluie et le beau temps* (1955)
* *Histoires* (1963) 
* *Le Cirque d'Izis*, med fotografier av Izis Bidermanas og kunst av Marc Chagall (1965)
* *Fatras* (1966)
* *Charmes de Londres*, med fotografier av Izis Bidermanas (1999)

## Filmografi (utvalg)
Prévert skrev manus og noen ganger dialogen i følgende filmer:
* *Le Crime de monsieur Lange* (1935)
* *Drôle de drame* (1937)
* *[[Tåkekaien]]* (1938)
* *Les Disparus de Saint-Agil* (1938)
* *[[Dagen gryr]]* (1939)
* *[[Djevelens sendebud]]* (1942)
* *[[Paradisets barn]]* (1943)
* *[[Nattens porter]]* (1945)
* *La Bergère et le ramoneur* (1953)
* *Grand Jean et Petit Jean*, etter H.C. Andersen.

## Referanser


## Eksterne lenker
* 
* Jacques Prévert: Préverts poesi på engelsk
* Dikt med musikk : Le jardin, La chanson du geolier, Déjeuner du matin, Sables Mouvants.
* Podcast: opplesning av diktet «Barbara», fransk